
10 dôkazov o tom, že naše myšlienky sú hmotné: Takto s nimi narábame!
Negatívne myslenie ešte nikoho neposunulo ďalej a ani neurobilo šťastnejším. Naše šťastie závisí od toho, čo sa deje v našej hlave a ako narábame s myšlenkami. Toto je 10 dôkazov podľa odborníka menom Klaus Dieter Ritter, že naše myšlienky sú hmotné! 
1. Silná vôľa a fantázia
Spojenie silnej vôle a fantázie je to, čo si vieme predstaviť a následne aj podľa toho konať. Ľudia, ktorí majú tento cit vyvinutý silnejšie dosahujú svoje ciele rýchlejšie a na pohľad sa môže zdať, že im šťastie padá z neba. 
2. Autosugescia a nahováranie 
Čím viac si niečo nahovárame, tým viac sa to stáva realitou. Faktom však je, že väčšinou si nahovárame negatívne veci a ľutujeme sa. Vsugerujeme si tento fakt do mozgu natoľko, že tomu vnútorne uveríme.
3. Dojmy
Skutočnosť si vytvárame vlnou dojmov, ktoré nás obklopujú. Naše zmysly sú permanentne aktívne a to, ako vnímame svet sa odráža na našej nálade a sebavedomí.
4. Pozitívne myslenie ako rozvoj osobnosti
Život je istým spôsobom sínusoida, raz je dobre, raz zle. Umenie je naučiť sa prijímať aj tie nežiadúce a častokrát bolestivé situácie v pozitívnom zmysle. Len takým spôsobom dokážeme rásť ako osobnosť a znášať životné prekážky statočnejšie.
5. Negatívne myšlienky sú deštruktívne
Myšlienky žiarlivosti, hnevu, zúrivosti, ale aj myšlienky strachu z choroby, zo straty partnera alebo vlastného postavenia, sú natoľko ničiace, že nás nikam neposúvajú. Energia, ktorú vynaložíme na tento negatívny pohľad zapríčiňuje len to, že potrebujeme získať od druhých ich energiu, aby sme mohli fungovať. Je to niečo ako začarovaný kruh, z ktorého nájsť cestu von je oveľa ťažšie, ako si myslíme.
6. Negatívne myšlienky majú oveľa väčší vplyv na život ako tie pozitívne
Ak sa vyhýbame pochvale iným a namiesto toho im neustále hovoríme o neúspechu, nič iné, ako neúspech v nich nevyvoláme. Ľudia potrebujú a uprednosťujú motiváciu pred deštrukciou.
7. Sebapresvedčenie má veľký vplyv na telo
Myšlienky majú takú silu, že nimi dokážeme pri veľkom sústredení ovládať iné predmety. Napríklad také veštenie pomocou kyvadla je vlaste vymyslené. Pri plnom sústedení to dokáže každý človek, dôležité je, aby bol sústredený na to, kam chce, aby sa kyvadlo pohlo.
8. Predstava alebo sen musí byť vyjadrený slovami
Naša predstava, respektíve sen, po ktorom túžime by mala byť vyjadrená slovami, inak to podvedomie nedokáže spracovať. Ak prežívame len neurčitý pocit a nevieme presne, čo chceme, nemôžeme konať tak, aby sme si tento sen splnili.
9. Placebo efekt 
Placebo efekt sa stal súčasťou našich životov, najmä čo sa týka liečby a farmaceutického priemyslu.  Ak niekto uverí, že mu tabletka alebo iný prostriedok pomôže, jeho zmýšľanie sa uberá týmto smerom a môže uzdravieť. Vytvorí si predstavu, že mu niečo takéto môže pomôcť a sám tomu uverí natoľko, že o tom presvedčí svoje telo.
10. Dialógy, ktoré vedieme sami so sebou
Každý z nás vedie dialógy sám so sebou a to denno-denne. Ak začínajú záporom, sú negatívne aj v realite. Mali by sme si uvedomiť, že ak pri akýchkoľvek myšlienkových pochodoch odstránime záporný tvar slova, nebudeme myslieť záporne. V dôsledku toho totiž častokrát prehliadneme inú (možno lepšiu možnosť).
 

